Filmi "The Interview", në qindra kinema
Një javë më parë, kompania vendosi të mos e shfaqte filmin në SHBA, për shkak të kërcënimeve për akte terroriste
Duke filluar nga dje, filmi i debatueshëm komik "The Interview", po shfaqet në kinematë amerikane, të cilat kanë qenë të mbushura plot. Hedhja e filmit në treg erdhi pasi kompania Sony Pictures, e ndryshoi vendimin e mëparshëm për tërheqjen e filmit. Filmi "The Interview" – Intervista, është një komedi që ka në qendër dy gazetarë të rekrutuar nga zbulimi amerikan për të vrarë udhëheqësin e Koresë së Veriut Kim Jong Un. Dje në ditën e Krishtlindjeve, shumë kinema të pavarura e shfaqën filmin, ndonëse një numër rrjetesh të mëdha refuzuan ta shfaqin atë për shkak të kërcënimeve të dhunës. thotë Derek Karpel, shikues thotë Nick Doiron. Sony gjithashtu po e shpërndan filmin me anë të disa platformave digjitale, si YouTube, Google Play dhe Microsoft Xbox. Koreja e Veriut e ka dënuar filmin si një fyerje për sovranitetin e saj. Fillimisht, kompania Sony e anuloi hedhjen në treg pas një sulmi masiv kibernetik në rrjetin e saj të korporatave dhe pas kërcënimeve me dhunë ndaj kinemave. Presidenti amerikan Barak Obama dhe mbështetësit e lirisë së fjalës thanë se kompania Sony Entertainment bëri gabim që e anuloi shfaqjen e filmit në formën që ishte planifikuar fillimisht.